29.6.2023.
LV
Eiropas Savienības Oficiālais Vēstnesis
L 165/109
2. pants Definīcijas Šajā regulā piemēro šādas definīcijas: 1)
“sūtījums” ir kāds skaits preču, uz ko attiecas viens un tas pats oficiālais sertifikāts, oficiālais apliecinājums vai jebkurš cits dokuments, ko pārvadā ar vienu un to pašu transportlīdzekli un ko – attiecībā uz mazumtirdzniec ības precēm – nosūta viens un tas pats sarakstā norādīts objekts, kurš atrodas Apvienotās Karalistes daļās, kas nav Ziemeļīrija, un ko piegādā uz vienu un to pašu sarakstā norādītu objektu Ziemeļīrijā, un ko – attiecībā uz stādāmiem augiem, tostarp sēklas kartupeļiem, un lauksaimniecības vai mežsaimniecības vajadzībām ekspluatētām mašīnām un transportlīdzekļiem – nosūta profesionāli operatori Apvienotās Karalistes daļās, kas nav Ziemeļīrija, un ko saņem profesionāls operators Ziemeļīrijā;
2)
“mazumtirdzniec ības preces” ir turpmāk minētās preces, ko piegādā izplatīšanas termināļos, tostarp termināļos, kuri mazumtirdzniec ības preces izplata kontrolētā temperatūrā, lielveikalu izplatīšanas centros, vairumtirdzniec ības vietās un tirdzniecības punktos vai ko piegādā tieši galapatērētājam, tostarp ko piegādā ēdināšanas operatori, rūpnīcu ēdnīcas, iestāžu ēdnīcas, restorāni un citi pielīdzināmi ēdināšanas pakalpojumu sniedzēji un veikali: a) dzīvnieku vai augu izcelsmes produkti; b) augi, kas nav paredzēti stādīšanai, kā norādīts īstenošanas aktā, kurš pieņemts saskaņā ar Regulas (ES) 2016/2031 72. panta 1. punktu, 73. pantu un 74. panta 1. punktu; c) kombinēti produkti; d) pārtika, kas nav a), b) un c) apakšpunktā minētā pārtika; e) pārtikas kontaktmateriāli; f) pārdošanai gatava lolojumdzīvnieku barība un košļājamās suņu rotaļlietas, kas ietilpst Regulas (EK) Nr. 1069/2009 darbības jomā;
3)
“laišana tirgū” ir operatora veikta šīs regulas 1. panta 1. punkta a) un b) apakšpunktā minēto preču turēšana pārdošanas nolūkā, tostarp to piedāvāšana pārdošanai vai jebkura cita veida tālāknodošana par maksu vai bez tās un minēto preču pārdošana, izplatīšana un citāda tālāknodošana;
4)
“galapatērētājs” ir pēdējais mazumtirdzniec ības preces patērētājs, kurš to neizmantos uzņēmējdarbībā;
5)
“citvalstu mazumtirdzniec ības preces” ir mazumtirdzniec ības preces, kas ir preces ar izcelsmi tādās trešās valstīs, kuras nav Apvienotā Karaliste, un kas ir importētas tādās Apvienotās Karalistes daļās, kuras nav Ziemeļīrija;
6)
“dzīvnieku izcelsmes produkti” ir lietošanai pārtikā paredzētas mazumtirdzniec ības preces, kas ietver: a) dzīvnieku izcelsmes pārtiku, ieskaitot medu un asinis; b) tādas dzīvas gliemenes, dzīvus adatādaiņus, dzīvus tunikātus un dzīvus jūras gliemežus, kas paredzēti lietošanai pārtikā; c) citus dzīvniekus, ko paredzēts sagatavot, lai tos dzīvus nogādātu galapatērētājam;
7)
“augu izcelsmes produkti” ir lietošanai pārtikā paredzētas mazumtirdzniec ības preces, kas sastāv no augiem un to produktiem, ieskaitot pārstrādātu materiālu;